open-index/open-wikipedia-markdown huggingface dataset:
மகிபதிவர்மன்

**மகிபதிவர்மன்** அல்லது **மகிபதிவன்** (ஆங்கிலம்: *Mahipativarman* அல்லது *Mahipativam*; கெமர்: ព្រះអង្គម្ចាស់ មហិទ្ធិវរ្ម័ន; தாய் மொழி: *มหิปติวรมัน*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) அரசர் ஆவார். சென்லா இராச்சியம் தற்போது கம்போடியாவில் ஒரு பகுதியாக உள்ளது.

மகிபதிவர்மன் மன்னன், வியாதபுரம் (*Vyathapura*) எனும் அரச குடும்பத்தின் வழித்தோன்றல் ஆகும். மகிபதிவர்மனின் தந்தையார் பெயர் முதலாம் இராசேந்திரவர்மன் (*Rajendravarman I*). தாயாரின் பெயர் நிருபத்தேந்திரதேவி (*Nrpendradevi of Sambhupura*).

## முதலாம் யசோவர்மன்

மகிபதிவர்மனின் மனைவியின் பெயர் இராசேந்திரதேவி (*Rajendra Devi*). இவர்களின் மகளின் பெயர் இந்திராதேவி (*Indra Devi*).

இந்திராதேவி; முதலாம் இந்திரவர்மன் எனும் கம்போடிய மன்னனைத் திருமணம் செய்து கொண்டார். இந்திராதேவி - முதலாம் இந்திரவர்மன் இணையருக்குப் பிறந்த மகன் முதலாம் யசோவர்மன் (*Yasovarman I*). அந்த வகையில் இந்திராதேவி; வியாதபுரம் (*Vyathapura*); சம்புபுரம் (*Shambhupura*) ஆகிய அரச குடும்பங்களின் வழித்தோன்றல் ஆகும்.

### சென்லா உள்நாட்டுக் குழப்பங்கள்

8-ஆம் நூற்றாண்டில் பற்பல உள்நாட்டுப் போர்களினால் சென்லா இராச்சியம் அரசியல் ரீதியாக நிலையற்றதாக இருந்தது. இந்தப் போர்ப் பிரச்சனைகளும் மோதல்களும்; சென்லாவின் சில சிறிய பகுதிகளையும்; சில மாநிலங்களையும் தடுமாறச் செய்து பலகீனப்படுத்தின.

இந்தக் கட்டத்தில் ஜாவாவில் இருந்து சைலேந்திர ஜாவானியர்கள் (*Sailendra Javanese*) சென்லா மீது படையெடுத்தனர். 787-ஆம் ஆண்டில் சைலேந்திரர்கள் மத்திய கம்போடியாவின் திரலாச்சு (*Tralach Island*) தீவைக் கைப்பற்றினர். அத்துடன் அன்னாம் (*Annam*) மற்றும் சம்பா கடற்கரைகளை ஆக்கிரமித்தனர்.

### சம்புபுரம் சூறையாடல்

பின்னர் அவர்கள் சம்புபுரம் (*Shamphoupur*) நகரத்தின் மீது படையெடுத்தனர். அவர்கள் சம்புபுரம் நகரத்தை கொள்ளையடித்து எரித்து அழித்தார்கள். அவர்கள் விரும்பியபடி மக்களைக் கொன்றார்கள்.

இந்த நேரத்தில் சைலேந்திர ஜாவானியர்கள் சிலரைப் பிடித்து அவர்களின் தலைகளைக் கொய்தனர். இவர்களை எதிர்த்துப் போராடும் போது மகிபதிவர்மன் பிடிபட்டு அவரின் தலை துண்டிக்கப்பட்டது. அத்துடன் அவரின் தலை ஜாவாவிற்கு கொண்டு செல்லப்பட்டது.

பின்னர், சைலேந்திரர்கள் கம்போடியாவின் சென்லா பகுதிகளையும் தங்கள் கட்டுப்பாட்டிற்குள் கொண்டு வந்தனர். இருப்பினும் கி.பி. 802-ஆம் ஆண்டில் கெமர் மன்னர் இரண்டாம் செயவர்மன் சென்லாவை விடுவித்தார்.

## சான்றுகள்

## நூல்கள்
* Pierre Dupont, “The dislocation of Tchen-la and the formation of Angkorian Cambodia (7th–9th century)”, in Bulletin de l’École française d’Extrême-Orient, volume 43, 1943, p.&nbsp;17-55.
* Higham, Charles. The Civilization of Angkor (англ.). — University of California Press, 2004. — P. 192.
* Peter Truhart, Regents of Nations, K. G. Saur Münich, 1984-1988 (ISBN 359810491X), art. « Kampuchea », p.&nbsp;1729.

## மேலும் படிக்க
* Coedes, G. (1962). "The Making of South-east Asia." London: Cox & Wyman Ltd.
* Jacobsen, Trudy. Lost Goddesses: The Denial of Female Power in Cambodian History (англ.). — NIAS Press, 2008. — P. 358. — (Gendering Asia). — ISBN 978-87-7694-001-0.

## வெளி இணைப்புகள்
* Cambodian rulers

பகுப்பு:சென்லா
பகுப்பு:கம்போடிய இந்துக்கள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
நேபாள ராணி கோமல்

**நேபாள ராணி கோமல்** ( *Queen Komal of Nepal* ) (    ) (பிறப்பு 18 பிப்ரவரி 1951) நேபாள ராச்சியத்தின் முன்னாள் மன்னர் ஞானேந்திராவின் மனைவியாவார். 28 மே 2008 அன்று முடியாட்சி ஒழிக்கப்படுவதற்கு முன்பு நேபாளத்தின் கடைசி ராணி மனைவியாக இருந்தார்.

## வாழ்க்கை
கோமல், காட்மாண்டுவிலுள்ள பாக்மதியில் ராணா குடும்பத்தில் கேந்திரா சம்சர் ஜங் பகதூர் ராணா (1927-1982) மற்றும் அவரது மனைவி சிறீ ராஜ்ய லட்சுமி தேவி ஷா (1928-2005) ஆகியோரின் மகளாகப் பிறந்தார். ஜவலகேல் செயின்ட் மேரிஸ் பள்ளி, இந்தியாவின் குர்சியோங் செயின்ட் ஹெலன் கான்வென்ட், காட்மாண்டுவின் கலாநிதி சங்கீத மகாவித்யாலயா, ஆகியவற்றில் கல்வி பயின்றார்.
## பதவி
கோமலின் மூத்த சகோதரி ஐஸ்வர்யா ஞானேந்திராவின் சகோதரரான நேபாள மன்னர் பிரேந்திராவை மணந்தார். ஜூன் 1, 2001 அன்று நடந்த நேபாள அரசகுடும்பத்தினர் படுகொலையில் ஐஸ்வர்யா கொல்லப்பட்டார். அரண்மனையில் நடந்த துப்பாக்கிச் சூட்ட்டின் விளைவாக கோமல் குண்டு காயம் அடைந்து நான்கு வாரங்கள் மருத்துவமனையில் அனுமதிக்கப்பட்டு பின்னர் குணமடைந்தார்.

படுகொலையின் விளைவாக, கோமலின் கணவர் ஞானேந்திரா, மன்னர் பிரேந்திரா, பட்டத்து இளவரசர்  திபெந்திரா, இளவரசர் நீரஜன் ஆகியோரின் மரணத்தைத் தொடர்ந்து அரியணை ஏறினார்.

கோமலின் தங்கை பிரேக்ஷ்யாவும் ஷா வம்சத்தில் திருமணம் செய்துகொண்டார். ஞானேந்திரா மற்றும் அரண்மனைப் படுகொலையில் கொல்லப்பட்ட பிரேந்திராவின் சகோதரர் இளவரசர் திரேந்திரா ஆகியோரை மணந்தார். அவர்கள் 1991 இல் விவாகரத்து செய்தனர். இளவரசி பிரேக்ஷ்யா 12 நவம்பர் 2001 அன்று ஒரு உலங்கு வானூர்தி விபத்தில் கொல்லப்பட்டார்.

ராணி கோமல் தனது இரண்டாவது உறவினரான நேபாள இளவரசர் 
ஞானேந்திராவை 1 மே 1970 அன்று காட்மாண்டுவில் திருமணம் செய்தார். இவர்களுக்கு இரண்டு குழந்தைகள் உள்ளனர்:

## மன்னராட்சி ஒழிப்பு
நேபாள பாராளுமன்றம் 28 டிசம்பர் 2007 அன்று முன்னாள் மாவோயிச கிளர்ச்சியாளர்களுடனான சமாதான ஒப்பந்தத்தின் ஒரு பகுதியாக 270-3 முடியாட்சியை ஒழிப்பதற்கு ஆதரவாக வாக்களித்தது.

28 மே 2008 அன்று, முடியாட்சி அதிகாரப்பூர்வமாக ஒழிக்கப்பட்டது. அதற்கு பதிலாக மதச்சார்பற்ற கூட்டாட்சி குடியரசானது.

## சான்றுகள்

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:ஷா வம்சம்
பகுப்பு:நேபாள வரலாறு
பகுப்பு:நேபாள இராச்சியம்
பூஜா சித்கோபேகர்

**பூஜா சிட்கோபேகர்** ( *Pooja Chitgopekar* ; பிறப்பு 1985) நவம்பர் 11 அன்று நடந்த சர்வதேச *மிஸ் எர்த்* 2007 அழகுப் போட்டியில் இந்தியாவைப் பிரதிநிதித்துவப்படுத்தினார். பின்னர் 2007 இல் *மிஸ் எர்த் ஏர்* பட்டத்தை வென்றார்.

மும்பையில் *பெமினா இந்தியா*வால் ஆண்டுதோறும் வழங்கப்படும் மூன்று பட்டங்களில் ஒன்றான *மிஸ் இந்தியா எர்த்* பட்டத்தை வென்றார்; மற்ற இரண்டு பட்டங்களும் பூஜா குப்தா, *மிஸ் இந்தியா யுனிவர்ஸ்* மற்றும் சாரா-ஜேன் டயஸ் *மிஸ் இந்தியா வேர்ல்டு*க்கு சென்றன. *மிஸ் எர்த் 2006* இல் முதல் இரண்டாம் இடத்தைப் பிடித்த அம்ருதா பட்கி அவர்களால் முடிசூட்டப்பட்டார். அம்ருதாவைப் போலவே, மிஸ் எர்த் போட்டியில் முதல் இரண்டாம் இடத்தைப் பிடித்தார்.

## சொந்த வாழ்க்கை
பூஜா 2011 இல் ஆக்லாந்து பல்கலைக்கழகத்தில்மருத்துவம் மற்றும் அறுவை சிகிச்சையில் இளங்கலைப் பட்டம் பெற்றார் 

ஜனவரி 7, 2011 அன்று சிகாகோவைச் சேர்ந்த ஏவிஜி அட்வான்ஸ்டு டெக்னாலஜி நிறுவனத்தின் துணைத் தலைவரான விக்ரம் குமாரை மணந்தார். இவர்களது திருமணம் நியூசிலாந்தின் ஆக்லாந்தில் நடந்தது. பூஜா தற்போது சிகாகோவில் மருத்துவரக பணி புரிகிறார்.

## சான்றுகள்

## வெளி இணைப்புகள்
* Miss Earth official website
* Miss India - Official website 
* Miss India - Profile 
* Indiatimes - Profile 

பகுப்பு:1985 பிறப்புகள்
பகுப்பு:சென்னை வடிவழகிகள்
பகுப்பு:வாழும் மக்கள்
ராஜ்சிறி பதி

**ராஜ்சிறி பதி**,(பிறப்பு 15 ஏப்ரல் 1956) இந்தியாவின் தமிழ்நாட்டின் கோயம்புத்தூரைச் சேர்ந்த பெண் தொழிலதிபரும் வணிக நிர்வாகியுமாவர்.  கோயம்புத்தூரை தலைமையிடமாகக் கொண்ட ராஜ்சிறி குழும நிறுவனங்களின் தலைவர் மற்றும் நிர்வாக இயக்குநராகவும் இந்திய வடிவமைப்பு மன்றத்தின் நிறுவனராகவும் இருந்து வருகிறார். **ராஜ்சிறி குழுமம்** உணவு மற்றும் விவசாயம், ஆற்றல், பயணம், உடல்நலம், விருந்தோம்பல் மற்றும் கலை என பல்வேறு வணிக தளங்களில் இயங்கி வருகிறது. ராஜ்சிறி, கோயம்புத்தூரில் நிகழ்கால கலை இயக்கம் மற்றும் சமகால கலைகளுக்கான கோவை மையம் போன்றவைகள் மூலம் பல்வேறு கலை நிகழ்ச்சிகள் மற்றும் அமைப்புகளை நடத்தி வருகிறார்.

## ஆரம்ப கால வாழ்க்கை
ராஜ்சிறி பதி, தெலுங்கர்களான பூ. சா. கோ குடும்பத்தைச் சேர்ந்த பிரபல தொழிலதிபர் ஜி. வரதராஜின் மகளாவார். லட்சுமி ஆலைகளின் தலைவரும் நிர்வாக இயக்குநருமான எஸ்.பதியை மணமுடித்துள்ளார்.

## தொழில் வாழ்க்கை
ராஜ்சிறி சர்க்கரை மற்றும் இரசாயனங்கள் நிறுவனம் என்பது சர்க்கரை, வடித்திறக்கல், மின் உற்பத்தி மற்றும் உயிரித் தொழில்நுட்பம் போன்ற துறைகளில் ஒருங்கிணைந்த தயாரிப்பு நிறுவனமாகும். இநிறுவனம் அவரின் தந்தை ஜி. வரதராஜ்  அவர்களால் நிறுவப்பட்டு நடத்தப்பட்டுள்ளது.  ராஜ்சிறி நிறுவன தயாரிப்புகளில் வெள்ளை சர்க்கரை, மதுபானம் , கரிம உரம், உயிர் பொருட்கள் மற்றும் ஆற்றல் ஆகியவை அடங்கும்.

## விருதுகள் மற்றும் அங்கீகாரம்

* நாளைய உலகத் தலைவர்கள் விருது (1996), உலகப் பொருளாதார மன்றம்
* ஐசனோவர் பரிவர்த்தனை கூட்டுறவு விருது  (2000)
* பத்மஸ்ரீ (2013), இந்திய அரசினால்  வழங்கப்படும் உயரிய குடிமக்கள் விருது.

## மேற்கோள்கள்

பகுப்பு:Articles with hCards
பகுப்பு:1956 பிறப்புகள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:கோவை மக்கள்
பகுப்பு:தமிழகத் தொழிலதிபர்கள்
பகுப்பு:பெண் தொழிலதிபர்கள்
1445

**1445** (**[[ரோம எண்ணுருக்கள்|MCDXLV]]**) பழைய யூலியன் நாட்காட்டியில் வெள்ளிக்கிழமையில் தொடங்கிய ஒரு சாதாரண ஆண்டாகும்.

## நிகழ்வுகள்

* அக்டோபர் 10 &ndash; மோக்ரா போர்: எசுக்காந்தர்பேகின் கீழ் அல்பேனியப் படையினர் உதுமானியப் படைகளை தோற்கடித்தனர், திருத்தந்தை நான்காம் யூசின் போரைப் பற்றிக் கேள்விப்பட்ட பிறகு, கிறித்தவ மண்டலத்திற்கு ஒரு புதிய பாதுகாவலர் கிடைத்துள்ளார் என்று புகழ்ந்தார்.
* போர்த்துக்கீசர் தஆப்பிரிக்காவில் தமது முதலாவது வணிக மையத்தை (*பெய்ட்டோரியா*) மூரித்தானியாவில் ஆர்கென் தீவில் நிறுவினர்.
* போர்த்துக்கீச நாடுகாண் பயணி தினிசு டயசு மேற்காப்பிரிக்கக் கரையோரத்தில் செனிகலில் காப்-வெர் மூவலந்தீவைக் கண்டுபிடித்தார்.
* கோமித் போர்: எத்தியோப்பியாவின் சாரா யாக்கோப் பேரரசர் அதல் சுல்தான்தஆர்வி பாட்லேயைத் தோற்கடித்து அவரைக் கொன்றார்.
* இரண்டாம் விலாத் டிராகுல், பர்கண்டியில் இருந்து சிலுவைக் கடற்படையின் உதவியுடன், கியுர்கியூவைத் தாக்கி, அவர்கள் சரணடைந்த பிறகு உதுமானியப் படைகளைப் படுகொலை செய்தார்.


## பிறப்புகள்
* ஏழாம் விஜயபாகு, கோட்டை மன்னன் (இ. 1521)
* அல்-சுயூத்தி, எகிப்திய இசுலாமிய அறிஞர் (இ. 1505)

## இறப்புகள்

## மேற்கோள்கள்
பாலபத்ரா

thumb| ஜைன மத உலகளாவிய வரலாற்றின் படி பலதேவா மற்றும் வாசுதேவரின் எட்டாவது தொகுப்பே இராமனும் இலட்சுமணனும்.

ஜைன மதத்தில், **பாலபத்ரா** அல்லது **பலதேவா** என்போர் சலகபுருஷர்கள் என்று அழைக்கப்படும் அறுபத்து-மூன்று புகழ்பெற்ற மனிதர்களில் ஒரு இணையர் ஆவர். இவர்கள் ஒவ்வொரு காலகட்டத்தின் ஒவ்வொரு அரை சுழற்சியிலும் இந்தப் புவியில் பிறந்து அருளுவதாகக் கூறப்படுகிறது. ஜைன அண்டவியல் படி, *சலகபுருஷர்கள்* இந்த பூமியில் ஒவ்வொரு *துகாம-சுகமா* *அரத்திலும்* பிறக்கிறார்கள். அவர்கள் இருபத்து நான்கு *[[தீர்த்தங்கரர்|தீர்த்தங்கரர்கள்]]*, பன்னிரண்டு *சக்கரவர்த்திகள்*, ஒன்பது *பாலபத்ரர்*, ஒன்பது *நாராயணர்* மற்றும் ஒன்பது *பிரதிநாராயணர்களைக்* கொண்டுள்ளனர்.  அவர்களின் வாழ்க்கைக் கதைகள் மிகவும் ஊக்கமளிப்பதாகக் கூறப்படுகிறது.  ஜைன *புராணங்களின்படி*, *பாலபத்ரர்கள்* ஒரு சிறந்த ஜைன வாழ்க்கையை நடத்துகிறார்கள். 

## ஒன்பது பாலபத்ரர்கள்
*[[திகம்பரர்|திகம்பரர்களின்]]* கூற்றுப்படி தற்போதைய அரை சுழற்சியின் ஒன்பது *பாலபத்ரர்கள்* ( *அவசர்பினி* ) : 

## மேற்கோள்கள்

### பொதுவான குறிப்புகள்

* 
* 

பகுப்பு:சமண மெய்யியல்
பகுப்பு:சமணம்
தேரதாளா சட்டமன்றத் தொகுதி

**தேரதாளா சட்டமன்றத் தொகுதி** (*Terdal Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பாகலகோட்டே மாவட்டத்தில் உள்ளது. பாகலகோட்டே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 20 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பாகல்கோட் மாவட்டம்
ரூபா ஹக்

**ரூபா ஆஷா ஹக்** ( *Rupa Asha Huq*  ; பிறப்பு 2 ஏப்ரல் 1972) ஐக்கிய இராச்சியத்தின்  தொழிலாளர் கட்சியின் நாடாளுமன்ற உறுப்பினரும், கட்டுரையாளரும், கல்வியாளரும் ஆவார். 2015 பொதுத் தேர்தலில் மத்திய ஈலிங் மற்றும் ஆக்டன் தொகுதியிலிருந்து  தொழிலாளர் நாடாளுமன்ற உறுப்பினராகத் தேர்ந்தெடுக்கப்பட்டார். முன்பு கிங்ஸ்டன் பல்கலைக்கழகத்தில் சமூகவியலில் மூத்த விரிவுரையாளராக இருந்தார்.

## ஆரம்ப கால வாழ்க்கை
ரூபா ஹக் இங்கிலாந்தின், இலண்டனிலுள்ள, ஹேமர்ஸ்மித், குயின் சார்லோட் மருத்துவமனையில் பிறந்தார்.  ஈலிங்கின், பிரன்சுவிக் சாலையில் வளர்ந்தார். இவரின் தந்தை, முகம்மது ஹக் (அபேதுல் என்றும் அழைக்கப்படுகிறார்), மற்றும் தாயார், ரௌஷன் அரா ஹக் (துலாலி பிஸ்வாஸ் என்றும் அழைக்கப்படுகிறார்), 1962 இல் கிழக்கு பாகிஸ்தானிலிருந்து (1971 வங்காளதேசம் ) பிரிட்டனுக்கு குடிபெயர்ந்தனர். ரூபாவின் தந்தை இலண்டனில் உள்ள சோஹோவில் ஒரு இந்திய உணவகத்தை நடத்தி வந்தார். 1990களின் முற்பகுதியில் ஏற்பட்ட மந்தநிலைக்குப் பிறகு, உணவகத்தை மூடிவிட்டு ஓய்வு பெற்றார்.

ரூபா ஈலிங்கில் உள்ள மான்ட்பெலியர் தொடக்கப் பள்ளியில் பயின்றார். 1980 ஆம் ஆண்டில், தனது எட்டு வயதில், ஹக் பிபிசி பள்ளிகள் நிகழ்ச்சியான *லுக் அண்ட் ரீட்* நிகழ்ச்சியில் இடம்பெற்றார்.  தனது இடைநிலைக் கல்வியை சுயாதீன பெண்கள் பள்ளி நாட்டிங் ஹில் மற்றும் ஈலிங் உயர்நிலைப் பள்ளியில் பயின்றார்.

## ஆசிரியர் தொழில்
1998 இல், மான்செஸ்டருக்கு குடிபெயர்ந்தார்.  1998 முதல் 2004 வரை, மான்செஸ்டர் பல்கலைக்கழகத்தில் விரிவுரையாளராக இருந்தார். அந்த நேரத்தில் இவர் லெவர்ஹுல்ம் அறக்கட்டளையை நடத்தினார்.

செப்டம்பர் 2004 முதல் 2015 வரை, கிங்ஸ்டன் பல்கலைக்கழகத்தில்  கலை மற்றும் சமூக அறிவியல் பீடத்தில் சமூகவியல் மற்றும் குற்றவியல் துறையில் மூத்த விரிவுரையாளராக இருந்தார். அங்கு ஊடகம் மற்றும் கலாச்சார ஆய்வுகளையும் கற்பித்தார்.

## தனிப்பட்ட வாழ்க்கை
2003 இல் திருமணம் செய்து கொண்ட இவருக்கு ஒரு மகன் உள்ளார்.    மூத்த சகோதரி ஒரு கட்டிடக் கலைஞராகவும், தங்கை முன்னாள் *ப்ளூ பீட்டர்* தொகுப்பாளராகவும் உள்ளனர்.  இவரது மைத்துனர் சார்லி ப்ரூக்கர் நையாண்டி மற்றும் திரைக்கதை எழுத்தாளர் ஆவார்.

## சான்றுகள்

## வெளி இணைப்புகள்

* 
* 
* 
* Rupa Huq on *[[guardian.com]]*
* Rupa Huq on *[[New Statesman]]*
* Rupa Huq  on *[[Tribune (magazine)|Tribune]]*
* Rupa Huq on *[[The Huffington Post]]*
* 

பகுப்பு:முஸ்லிம் எழுத்தாளர்கள்
பகுப்பு:வாழும் மக்கள்
பகுப்பு:1972 பிறப்புகள்
அம்ருதா பட்கி

**அம்ருதா பட்கி** (*Amruta Patki* ; 16 ஆகஸ்ட் 1985) ஒரு இந்திய வடிவழகியும், முன்னாள் அழகு ராணியும் ஆவார். *பெமினா மிஸ் இந்தியா* 2006  பட்டத்தை வென்றார். பின்னர் *பெமினா மிஸ் இந்தியா எர்த்* பட்டத்தையும் பெற்றார். *மிஸ் எர்த்* 2006 போட்டியில் இந்தியாவைப் பிரதிநிதித்துவப்படுத்தினார். அதில் 2006 ஆம் ஆண்டு *மிஸ் எர்த் ஏர்* பட்டத்தை பெற்று முதல் இரண்டாம் இடத்தைப் பிடித்தார்.

தற்போது,  ஒரு வடிவழகியாகவும், நடிகையாகவும், தொலைக்காட்சி நிகழ்ச்சித் தொகுப்பாளரகவும், சீர்ப்படுத்தும் நிபுணராக பணியாற்றுகிறார். 2010 ஆம் ஆண்டு வெளியான பாலிவுட் திரைப்படமான *ஹைட் & சீக்* திரைப்படத்தில் அறிமுகமானார். சத்ய சாவித்திரி சத்யவான் ( 2012 ) என்ற மராத்தி திரைப்படத்தில் கதாநாயகியாக நடித்திருந்தார். *ரேடியோ மிர்ச்சி மியூசிக்* விருதுகள் 2012 இன் போது மராத்தி திரைப்படத்தின் விளம்பரப் பாடலான *மதலசா* என்ற பாடலுக்கான அறிமுக பாடகியாகவும் இவர் பரிந்துரைக்கப்பட்டார். 
## சொந்த வாழ்க்கை
உளவியலில் தனது பட்டப்படிப்பை முடித்தார். மேலும், ஒரு தொழில்முறை ஆலோசகராகவும் பணியாற்றுகிறார். அம்ருதா ஜனவரி 2017 இல் புனேவைச் சேர்ந்த பங்கு தரகர் ஜோதிந்திர கனேகர் என்பவரை மணந்து இப்போது சிங்கப்பூரில் வசிக்கிறார். 
## சான்றுகள்

## வெளி இணைப்புகள்
* 
* "''Neha Kapur is new Femina Miss India''" – NDTV.com article dated 18 March 2006
* A mini Biography: (Archived 2009-10-25)
* Official Miss Earth bio

பகுப்பு:1985 பிறப்புகள்
பகுப்பு:மராத்தியர்கள்
பகுப்பு:வாழும் மக்கள்
பூஜா குப்தா

**பூஜா குப்தா** ( *Puja Gupta* ) ஓர் இந்திய வடிவழகியும், நடிகையுமாவார். 2077இல் *மிஸ் இந்தியா யுனிவர்ஸ்* பட்டம் வென்றுள்ளார்.

## வாழ்க்கை மற்றும் தொழில்
இந்தியாவின் புது தில்லியில் பிறந்தார். 2007 இல் *மிஸ் இந்தியா யுனிவர்ஸ்* பட்டத்தை வென்றபோது இவரது தொழில் வாழ்க்கையில் முன்னேற்றம் ஏற்பட்டது. 2007 ஆம் ஆண்டு மெக்சிக்கோவில் நடந்த *மிஸ் யுனிவர்ஸ்* போட்டியில் இந்தியாவைப் பிரதிநிதித்துவப்படுத்தினார். அதில் முதல் பத்து இடங்களைப் பிடித்தார். இதைத் தொடர்ந்து பல பொருட்களின் சந்தைப்படுத்தல் முகமாக ஆனார்.

2011இல் வெளியான *பால்ட்டு* ( F.A.L.T.U ) என்ற இந்தி மொழித் திரைப்படத்தில் நடிகையாக அறிமுகமானார் 2013 இல், *கோ கோவா கான்* மற்றும் *ஷார்ட்கட் ரோமியோ* திரைப்படத்தில் தோன்றினார்.

குப்தா விலங்குகள் உரிமை அமைப்பான பீட்டா வின் ஆதரவாளராகவும் இருக்கிறார்.

## சொந்த வாழ்க்கை
பூஜா முதலீட்டு வங்கியாளர் வருண் தலுக்தர் என்பவரை மணந்தார்.

## சான்றுகள்

## வெளி இணைப்புகள்

பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
ஜெஸ்ஸி பால்

**ஜெஸ்ஸி பால்** ( *Jessie Paul*) ஒரு சந்தைப்படுத்தல் நிபுணரும்,  நிறுவனரும், சந்தைப்படுத்தல் ஆலோசனை நிறுவனத்தின் முதன்மை செயல் அலுவலரும்,   ஒரு பொதுப் பேச்சாளரும், மற்றும் ஒரு எழுத்தாளரும் ஆவார். முன்பு விப்ரோ தகவல் தொழில்நுட்ப நிறுவனத்தில் தலைமை சந்தைப்படுத்தல் அதிகாரியாகவும்  இன்ஃபோசிஸ் நிறுவனத்தில் உலகளாவிய விளம்பர மேலாளராகவும் இருந்தார்.

பால், பல நிறுவனங்களின் இயக்குநர்கள் குழுமத்தில் ஒரு சுயாதீன இயக்குநராக உள்ளார் 

## கல்வி மற்றும் தனிப்பட்ட வாழ்க்கை
புது தில்லியில் உள்ள ஒரு பள்ளியில் தனது கல்வியைத் தொடங்கினார். ஆஸ்திரேலியாவின் சிட்னியில் 2 முதல் 5 ஆம் வகுப்பு வரை படித்தார். மேலும் தனது சொந்த கிராமமான தமிழ்நாட்டின் நாசரேத்தில் உள்ள அனைத்து பெண்கள் பள்ளியில் பள்ளிப்படிப்பை முடித்தார்.

ஜெஸ்ஸி பால் கணினியியலில் இளங்கலைப் பட்டமும், திருச்சிராப்பள்ளி தேசிய தொழில்நுட்பக் கழகத்தில் பொறியியல் பட்டமும் பெற்றவர்  மேலும், கொல்கத்தாவின் இந்திய மேலாண்மை கழகத்தில் சந்தைப்படுத்தலில் முதுகலை வணிக மேலாண்மை பட்டம் பெற்றவர்.

இவருக்கு திருமணமாகி ஒரு மகள் உள்ளார். குடும்பம் இந்தியாவின் பெங்களூருவில் வசிக்கிறது.

## சான்றுகள்

## வெளி இணைப்புகள்
* 

பகுப்பு:தமிழகத் தொழிலதிபர்கள்
பகுப்பு:வாழும் மக்கள்
நடாசா பூனவல்லா

**நடாசா பூனவல்லா** (**அரோரா)** பிறப்பு 26 நவம்பர் 1981 இந்தியாவின் புனே நகரத்தை பூர்விகமாகக் கொண்ட பெண் தொழிலதிபரும், வில்லூ பூனவல்லா அறக்கட்டளையின் தலைவரும் சீரம் இந்திய நிறுவனத்தின் நிர்வாக இயக்குனருமாவார். உற்பத்தி செய்யப்படும் அளவுகளின் எண்ணிக்கையில் உலகின் மிகப்பெரிய தடுப்பூசி உற்பத்தி நிறுவனங்களில் ஒன்றான நெதர்லாந்தில் உள்ள பூனவல்லா அறிவியல் பூங்காவின் இயக்குனராகவும் இருந்து வருகிறார். வில்லூ பூனவல்லா பந்தயம் மற்றும் வளர்ப்பு தனியார் நிறுவனத்தின் இயக்குநருமாவார். மட்டுமல்லாமல் நடாசா, நாகரிக பாணி ஆடை வடிவமைப்பில் மிகுந்த விருப்பமும் கொண்டுள்ளார்.

## ஆரம்ப வாழ்க்கை மற்றும் கல்வி
நவம்பர் 26, 1981 இல் பிரமேஷ் அரோரா மற்றும் அவரது மனைவி மின்னி அரோரா ஆகியோருக்கு மகளாகப் பிறந்த நடாசாவிற்கு அமித் என்ற மூத்த சகோதரனும் இருக்கிறார். இந்தியாவின் புனேவில் வளர்ந்த  இவர், தனது பள்ளிப் படிப்பை புனேவில் உள்ள செயின்ட் மேரிஸ் பள்ளியில் பயின்றுள்ளார்.  அதைத் தொடர்ந்து சாவித்ரிபாய் புலே புனே பல்கலைக்கழகத்தில் இளங்கலைப் பட்டமும் பெற்றுள்ளார். 2004 ஆம் ஆண்டில், இலண்டன் பொருளியல் கல்லூரியில் முதுகலைப் பட்டமும் பெற்றுள்ளார்.

## தனிப்பட்ட வாழ்க்கை
நடாஷா 2006 ஆம் ஆண்டில், ஆதார் பூனாவல்லாவை மணமுடித்துள்ளார். கோவாவில் விஜய் மல்லையா நடத்திய புத்தாண்டு விருந்தில் அவரது கணவரை முதன்முதலாக சந்தித்தது குறிப்பிடத்தக்கது. அவர்களுக்கு சைரஸ் மற்றும் டேரியஸ் என்ற இரண்டு மகன்கள் உள்ளனர்.

## மேற்கோள்கள்

பகுப்பு:Articles with hCards
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தொழிலதிபர்கள்
பகுப்பு:பெண் தொழிலதிபர்கள்
பகுப்பு:இந்தியப் பெண்கள்
இராதிகா மேனன்

**இராதிகா மேனன்** (*Radhika Menon*) என்பவர் இந்திய வெளியீட்டாளர் ஆவார். இவர் 1996-ல் தனது பதிப்பகமான துலிகாப் புத்தகங்கள் என்ற நிறுவனத்தை நிறுவினார்.

## ஆரம்ப நாட்கள்
சிறுவயதில் எனிட் பிளைடன், சார்லசு ஆமில்டன் மற்றும் டபுள்யூ. ஈ. ஜோன்சு போன்ற எழுத்தாளர்களைப் படிக்க விரும்புவதாக மேனன் குறிப்பிட்டார்.

## தொழில்
1978ஆம் ஆண்டில், குழந்தைகள் கல்வியில் ஆர்வத்துடன் மேனன், ஜே. கிருஷ்ணமூர்த்தி பள்ளியில் பணியாற்றினார். சென்னையில் உள்ள ஜே கிருஷ்ணமூர்த்தி பள்ளியில் பணியாற்றிய பிறகு, மேனல் தில்லியில் உள்ள சர்தார் படேல் பள்ளியில் பணியாற்றினார்.

மேனனும் அவரது மைத்துனி இந்து சந்திரசேகரும் சொந்த புத்தகங்களை வெளியிடுவதற்கு "போதுமான பணம் சம்பாதிக்க" துலிகா என்ற பத்திரிகை சேவையைச் தொடங்கி நடத்தினர். இதைத் தொடர்ந்து, சந்திரசேகர் 1995-ல் புது தில்லியில் துலிகா புத்தக நிறுவனத்தினை நிறுவினார். மேலும் மேனன் சென்னையில் துலிகா நிறுவனத்தை நிறுவினார்.

## துலிகா புத்தகங்கள்
துலிகாவின் குழந்தைகளுக்கான புத்தகங்கள் 1996-ல் இந்திய வெளியீட்டில் ஒரு குறிப்பிடத்தக்கத் தாக்கத்தினை ஏற்படுத்தியது. ஆங்கிலம், இந்தி, தமிழ், மலையாளம், கன்னடம், தெலுங்கு, மராத்தி, குஜராத்தி மற்றும் பெங்காலி போன்ற மொழிகளில் குழந்தைகள் இலக்கியங்களை இப்பதிப்பகம் வெளியிடுகிறது.

## மேற்கோள்கள்

## வெளி இணைப்புகள்

* துலிகா புத்தக அதிகாரப்பூர்வ இணையதளம்
* Publishingnext.in

பகுப்பு:இந்தியப் பதிப்பாளர்கள்
பகுப்பு:வாழும் மக்கள்
சஞ்சனா சாரதி

**சஞ்சனா சாரதி** ( Sanjana Sarathy ) ஒரு இந்திய நடிகையும், வடிவழகியும் ஆவார். முக்கியமாக தமிழ் திரையுலகில் பணிபுரிகிறார். 2012 ஆம் ஆண்டு வெளியான தமிழ் திரைப்படமான துப்பாக்கியில் நடிகர் விஜயின் சகோதரியாக சிறிய பாத்திரத்திற்காக இவர் மிகவும் பிரபலமானவர். சின்தால், அமேசான் ஃபயர்ஸ்டிக், 7அப், பிஸ்ஸா ஹட், ஏவிடி டீ, 7யுபி மெட்ராஸ் கிக் மற்றும் ஏஸ்2த்ரீ போன்ற பல பொருட்களுக்கும் இவர் தோன்றியுள்ளார்.

## ஆரம்ப வாழ்க்கை மற்றும் கல்வி
சஞ்சனா விஜய் சாரதி மற்றும் ராஜி ஆகியோர்க்கு 25 ஜூலை 1993 இல் பிறந்தார். சென்னை செயின்ட் மைக்கேல் அகாதமியில் பள்ளிப்படிப்பை முடித்தார். பின்னர், இளம் அறிவியல் பட்டம் பெற்றார். சென்னை, எம். ஓ. பி. வைணவ மகளிர் கல்லூரியில் ஊடக மின்னணுத் துறையில் முதுகலைப் பட்டம் பெற்றார். சென்னை அண்ணா பல்கலைக்கழகத்தில் ஊடக மின்னணு படிப்பை முடித்துவிட்டு, ஆங்காங்கில் செய்தி ஊடக நிறுவனத்தில் பணியாற்றத் தொடங்கினார்.

## தொழில்
சஞ்சனா பாலாஜி சக்திவேல் இயக்கிய வழக்கு எண் 18/9 படத்தின் மூலம் நடிகையாக அறிமுகமானாலும், விஜய் நடித்த துப்பாகியில் அவரது தங்கையாக நடித்ததன் மூலம் பிரபலமானார். இவர் இசைக் காணொளி, 7அப் மெட்ராஸ் கிக் சீசன் 2 - *ஆவிழையில்* தோன்றுகிறார். 2019 ஜீ5 வலைத் தொடரான *ஃபிங்கர்டிப்*பில் தனது நடிப்பிற்காக பாராட்டப்பட்டார்.

சஞ்சனா தற்போது "நினைவோ ஒரு பறவை" படத்தில் கதாநாயகியாக பணிபுரிகிறார். இதில் *ஜம்ப் கட்ஸ்* - ஹரி பாஸ்கர்  முக்கிய வேடத்தில் நடித்துள்ளார்.

சஞ்சனா *சாட்டர்பாக்ஸ்* என்ற தனது சொந்த ஒப்பனை நிறுவனத்தை நடத்தி வருகிறார். யுவன் சங்கர் ராஜாவின் 2019 அமெரிக்க சுற்றுப்பயணத்தின்போது இவர் அவருடன் பயணம் செய்தார்.

## சான்றுகள்

## வெளி இணைப்புகள்
*

பகுப்பு:சென்னை வடிவழகிகள்
பகுப்பு:தமிழ் நடிகைகள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
பகுப்பு:வாழும் மக்கள்
பகுப்பு:1993 பிறப்புகள்
அக்காரக்கனி நச்சுமனார்

**அக்காரக்கனி நச்சுமனார்** (*Akkārakkani Nacchumanār* ) என்பவர் சங்க காலப் புலவர் ஆவார், இவர் திருவள்ளுவமாலையின் 46 ஆம் பாடலை இயற்றியதாகக் கூறப்பட்டுள்ளது.

## வாழ்கைக் குறிப்பு
அக்கரக்கனி நச்சுமனார் சங்கம் மருவிய காலத்தைச் சேர்ந்த ஒரு புலவர் ஆவார் (கிமு 1 ஆம் நூற்றாண்டு மற்றும் கிபி 2 ஆம் நூற்றாண்டுக்கு இடையில்). *அக்கரக்கனி* என்ற சொல் வைணவக் கடவுளான திருமாலைக் குறிக்கிறது. எனவே, அவர் வைணவத்தைப் பின்பற்றியவர் என்று நம்பப்படுகிறது. 

## வள்ளுவர்,  குறள் பற்றிய பார்வை
திருவள்ளுவமாலையில் அக்கரக்கனி நச்சுமனார் 46 ஆம் செய்யுள் எழுதினார்.  அவர் வள்ளுவரையும், திருக்குறளையும் பற்றி இவ்வாறு கூறுகிறார்: 

::*கலைநிரம்பிக் காண்டற்கு இனிதாகிக் கண்ணின்*
::*நிலைநிரம்பும் நீர்மைய தேனும் – தொலைவுஇலா*
::*வான்ஊர் மதியம் தனக்குண்டோ வள்ளுவர்முப்*
::*பால்நூல் நயத்தின் பயன்*

## மேலும் பார்க்கவும்

* சங்க இலக்கியம்
* சங்ககாலப் புலவர்கள்
* திருவள்ளுவமாலை

## மேற்கோள்கள்

## குறிப்புகள்

* 
* 

பகுப்பு:சங்கப் புலவர்கள்
பகுப்பு:தமிழ்க் கவிஞர்கள்
பகுப்பு:தமிழர் மெய்யியல்
மேதா ரகுநாத்

**மேதா ரகுநாத்** ( *Medha Raghunath* ) இந்தியாவைச் சேர்ந்த முன்னாள் வடிவழகியும், தொலைக்காட்சி நிகழ்ச்சித் தொகுப்பாளரும், சென்னையைச் சேர்ந்த சமூகவாதியுமாவார். இவர் அழகுப் போட்டிகளில் போட்டியிடுவதற்கு முன்பு தமிழ் தொலைக்காட்சி நிகழ்ச்சிகளைத் தொகுத்து வழங்குவதன் மூலம் தனது வாழ்க்கையைத் தொடங்கினார். மேலும் ஒரு வடிவழகியாகவும் பணியாற்றினார்.

## தொழில்
மேதா சன் தொலைக்காட்சியின் நடன நிகழ்ச்சியான *தில்லானா தில்லானா* மூலம் தொலைக்காட்சி நிகழ்ச்சித் தொகுப்பாளராகப் பொழுதுபோக்குத் துறையில் தனது வாழ்க்கையைத் தொடங்கினார். மேலும் இலங்கை தொலைக்காட்சி நிறுவனமான சக்தி தொலைக்காட்சியில் ஒளிபரப்பப்பட்ட *இளையகனம்* என்ற நிகழ்ச்சியையும் தொகுத்து வழங்கினார். இது , மணிரத்னத்தின் அலைபாயுதே (2000)  காதல் திரைப்படத்தில் நடிக்க வழிவகுத்தது. அதில் ஒரு மென்பொருள் பொறியாளராகவும், மாதவனின் தோழியாகவும் நடித்திருந்தார். 2000 ஆம் ஆண்டில், மேதா மிஸ் சென்னை அழகிப் போட்டியில் பங்கேற்று இரண்டாமிடம் பெற்றார். பூஜா நாயர் வெற்றியாளராக இருந்தார்.

20 வயதான மேதா, மிஸ் இந்தியா 2002 போட்டியில் பங்கேற்று முதல் 13 இடங்களில் ஒருவராக வந்தார்.  மேலும் பிரிட்டிசு ஆவணப்படமான *பிட்ச்ஸ் & பியூட்டி குயின்ஸ்: தி மேக்கிங் ஆஃப் மிஸ் இந்தியா* (2002) இல் முதன்மை நேர்காணல் செய்தவர்களில் ஒருவராகக் குறிப்பிடப்பட்டார். தென் கொரியாவின் தேகுவில் நடைபெற்ற 2003 உலக அழகி பல்கலைக்கழகத்தில் இந்தியாவின் பிரதிநிதியாக மேதா பங்கேற்றார். மிஸ் நேபாளம் மற்றும் மாலத்தீவின் பிரதிநிதிகளுக்குப் பிறகு மேதா மூன்றாவது இடத்தில் போட்டியை முடித்தார். அதே நேரத்தில் மிஸ் ஹெல்த் பட்டத்தையும் வென்றார். இவரது மேடை நிகழ்ச்சிகளுக்காக, யோகா, பரதநாட்டியத்தின் நடன வடிவம் மற்றும் தற்காப்புக் கலை வடிவமான களரி ஆகியவற்றை நிகழ்த்தினார்.

போட்டிகளில் தோன்றிய உடனேயே, மேதா இந்தியாவிலும் வெளிநாட்டிலும் அழகுக் கலை நிகழ்ச்சிகளில் பங்கேற்கத் தொடங்கினார். 2003 ஆம் ஆண்டு இலண்டனில் நடந்த ஒரு நிகழ்வின் ஏற்பாட்டாளர்களுக்கு எதிராக, தன்னைத் தாக்க முயன்றதாகக் குற்றம் சாட்டினார்.

2000 களின் நடுப்பகுதியில், ஆர். கே. செல்வமணியின் புலன் விசாரணை 2 திரைப்படத்தில் பிரசாந்த்திற்கு இணையாக மேதா ஒரு முக்கியப் பாத்திரத்தில் நடிக்க ஒப்பந்தமானார். இருப்பினும், தயாரிப்பு தாமதம் காரணமாக, நடிகர்கள் மாற்றம் ஏற்பட்டது. மேலும் மேதா இறுதியில் இடம்பெறவில்லை. ஆனந்த விகடன் மற்றும் குமுதம் ஆகிய இரண்டு தமிழ் இதழ்களில் குறிப்பாக பிகினி படப்பிடிப்பில் இவர் அச்சு மாதிரியாகப் பணியைத் தொடர்ந்தார். பின்னர் அவர் தமிழ்த் தொலைக்காட்சியில் நிகழ்ச்சித் தொகுப்பாளராகப் பணிக்குத் திரும்பினார். குறிப்பாக 2000 களின் பிற்பகுதியில் கலைஞர் தொலைக்காட்சியில் தோன்றினார்.

## சொந்த வாழ்க்கை
மகப்பேறு மருத்துவர் கமலா செல்வராஜின் மகனும் நடிகர் ஜெமினி கணேசனின் பேரனுமான மருத்துவர் தீபு ராஜ்கமல் செல்வராஜைத் திருமணம் செய்த பிறகு மேதா பொழுதுபோக்கு மற்றும் அழகுக்கலைத் துறையிலிருந்து விலகினார்.

## சான்றுகள்

பகுப்பு:சென்னை வடிவழகிகள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
பகுப்பு:தமிழ்நாட்டு வடிவழகிகள்
பகுப்பு:வாழும் மக்கள்
சக்தி அருளானந்தம்

**அருள்மொழி** (பிறப்பு 1962) என்பவர் **சக்தி அருளானந்தம்** (*Sakthi Arulanandam*) என்ற புனைபெயரில் அறியப்படுகிறார். இவர் ஓர் இந்தியச் சுற்றுச்சூழல் பெண்ணியவாதி, கவிஞர், எழுத்தாளர் மற்றும் தமிழ்நாடு மாநிலத்தைச் சேர்ந்த கலைஞர் ஆவார். இவர் தனது கவிதைக்காகத் தஞ்சை பிரகாஷ் விருது, சிகரம் விருது, திருப்பூர் அரிமா சக்தி விருது போன்றவற்றைப் பெற்றுள்ளார். அருளானந்தம் வெற்றிகரமான கலைஞர், இவரது ஓவியங்கள் பல சிறு பத்திரிகைகளில் இடம்பெற்றுள்ளன. *[[தி இந்து|தி இந்துவின்]]* கூற்றுப்படி, இவரது உழைக்கும் வர்க்கப் பின்னணி, உழைப்புக்கான கண்ணியம் மற்றும் கலை மீதான ஆர்வம் மற்றும் கருத்துகளின் உலகம் ஆகியவை தமிழ் இலக்கியத்திற்கான இவரது பங்களிப்புகளில் ஒரு செல்வாக்கு முத்திரையைப் பதித்துள்ளன.

## வாழ்க்கை
அருள்மொழி தமிழ்நாட்டின் சேலம் மாவட்டத்தில் உள்ள செவ்வாய்ப்பேட்டை கிராமத்தில் பிறந்தார். இவர் திருமணமாகாத நிலையில் பிழைப்புக்காக மின் பழுதுபார்க்கும் தொழிலாளியாக மாறினார். அருள்மொழி, ஒன்பதாம் வகுப்பு படிக்கும் போது தனது தாயார் இறந்த பிறகு, வீட்டு வேலைகளில் உதவுவதற்காகப் பள்ளியை விட்டு வெளியேறினார். இந்தச் சேவையைப் பின்பற்ற விரும்பாததால் திருமணமாகாமல் இருக்க முடிவு செய்ததாகக் கூறுகிறார். ஜெயகாந்தன், அகிலன் போன்ற தமிழ் எழுத்தாளர்களின் படைப்புகளைத் தொடர்ந்து படித்து வந்த இவர், 10ஆம் வகுப்பை (இடைநிலைக் கல்வி) முடித்த பின்னர் தட்டச்சுப் பணியினை முடித்தார். இதே நேரத்தில், ஒரு மின் பழுதுபார்க்கும் கடையில் உதவியாளராக வேலை செய்யத் தொடங்கினார். கடைசியில் பழுதுபார்ப்பது எப்படி என்பதைத் தானே கற்றுக்கொண்டாள். ஓய்வு நேரத்தில் எழுதுதல் மற்றும் வரைதல் பணிகளைச் செய்தார். இவரது முதல் கவிதைகள் *[[மாலை மலர்|மாலை மலரில்]] வெளிவந்தன.* சனவரி 2019 நிலவரப்படி, அருளானந்தம் தனது மூன்று கவிதைத் தொகுப்புகளையும் இருபத்தைந்து சிறுகதைகளையும் வெளியிட்டுள்ளார்.

## தேர்ந்தெடுக்கப்பட்ட படைப்புகள்

* *இருண்மையிலிருந்து* (*இருளிலிருந்து*)
* *பறவைகள் புறக்கணித்த நகரம்* (*பறவைகளால் வெறிச்சோடிய நகரம்*)
* *தொடுவானமத்திர கடல்* (*தொடுவானமில்லாத பெருங்கடல்*)

## மேற்கோள்கள்

பகுப்பு:இந்தியப் பெண்ணிய எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:தமிழ்க் கவிஞர்கள்
பகுப்பு:1962 பிறப்புகள்
பகுப்பு:வாழும் மக்கள்
சுனாலினி மேனன்

**சுனாலினி என் மேனன்** ( *Sunalini N Menon* ) *"காப்பி கப்பிங்"* என்றும் அழைக்கப்படும் காப்பி ருசித் துறையில் செயல்படும் ஆசியாவின் முதல் தொழில்முறை பெண்ணாவார். இவர் "ஆசியாவின் முதல் பெண் காப்பி" என்று அழைக்கப்படுகிறார்.

## தொழில்
சுனாலினி மேனன் 1971 இல் காபி துறையில் தனது வாழ்க்கையைத் தொடங்கினார். அவர் தனது ஆரம்ப நாட்களிலிருந்தே இந்தியாவின் சிறப்பு காபி புரட்சியின் ஒரு பகுதியாக இருந்தார். இந்திய காபி வாரியத்தில் உதவி கப்பராக பணியாற்றினார். 1996 ஆம் ஆண்டில், மேனன் காஃபிலேப் லிமிடெட் என்ற இந்திய காபி விவசாயிகளுக்கான ஆலோசனை சேவையை நிறுவினார்.

1995 வரை, இந்தியக் காப்பி வாரியத்தின் தரக் கட்டுப்பாட்டு இயக்குநராக இருந்தார். இதைத் தொடர்ந்து, தனது சொந்த நிறுவனமான Coffeelab ஐ இந்தியாவில் பெங்களூரில் நிறுவினார்.  2005 ஆம் ஆண்டில், அமெரிக்காவின் சியாட்டிலில் உள்ள சர்வதேச மகளிர் காப்பி கூட்டணியில் வாழ்நாள் சாதனையாளர் விருதைப் பெற்றார்.

அவர் இந்திய ஜனாதிபதியிடமிருந்து முதல் பெண்மணி சாதனையாளர் விருதையும், அமெரிக்காவின் ஸ்பெஷாலிட்டி காபி அசோசியேஷன் வழங்கும் ஆல்ஃபிரட் பீட் பேஷன்ட் கோப்பை விருதையும் பெற்றுள்ளார்.

## சான்றுகள்

பகுப்பு:தமிழகத் தொழிலதிபர்கள்
பகுப்பு:வாழும் மக்கள்
கௌரி தர்மபால்

**கௌரி தர்மபால்** (*Gouri Dharmapal*)(1931-2014) என்பவர் இந்தியக் கவிஞர், சமசுகிருத அறிஞர் மற்றும் கொல்கத்தா பல்கலைக்கழகத்தில் உள்ள பெருமாட்டி பிரபோர்ன் கல்லூரியில் சமசுகிருதத் துறையின் முன்னாள் தலைவர் ஆவார். இவர் 2010ஆம் ஆண்டில் இந்தியக் குடியரசுத் தலைவரால் கௌரவச் சான்றிதழ் இவருக்கு வழங்கப்பட்டது. தர்மபால் மேற்கு வங்காளத்தின் முதல் பெண் பூசாரி ஆவார்.

## தொழில்
கௌரி 1951-ல் கொல்கத்தாவின் புகழ்பெற்ற இசுகாட்டிஷ் தேவாலயக் கல்லூரியில் பட்டம் பெற்றார். பின்னர் முதுகலை படிப்புக்காகக் கொல்கத்தா பல்கலைக்கழகத்தால் *இஷான் உதவித்தொகை* வழங்கப்பட்டது. இவர் இலண்டன் பல்கலைக்கழகம் மற்றும் இலண்டனில் உள்ள பிரித்தானிய அருங்காட்சியகத்தில் ஆராய்ச்சி மேற்கொண்டார். இவர் ஒரு நாவலாசிரியர், கட்டுரையாளர், இந்தியவியலாளர் மற்றும் குழந்தைகள் புத்தகங்களுக்கான கதைசொல்லியாகவும் இருந்துள்ளார்.

## மேற்கோள்கள்

பகுப்பு:2014 இறப்புகள்
பகுப்பு:1931 பிறப்புகள்
பகுப்பு:மேற்கு வங்காள நபர்கள்
நிருபமா தத்

**நிருபமா தத்** (*Nirupama Dutt*)(பிறப்பு 1955) என்பவர் இந்தியக் கவிஞர், பத்திரிகையாளர் மற்றும் மொழிபெயர்ப்பாளர் ஆவார். இவர் பஞ்சாபி மொழியில் கவிதைகளை எழுதுகிறார். இவற்றை ஆங்கிலத்திலும், மொழிபெயர்த்து வருகின்றார்.

## பணி
நாற்பது வருட அனுபவமுள்ள மூத்த பத்திரிக்கையாளரான நிருபமா தத், முன்னணி இந்தியச் செய்தித்தாள்கள் மற்றும் பத்திரிகைகளில் பணியாற்றியுள்ளார். தலித் ஐகானான பந்த் சிங்கின் இவரது வாழ்க்கை வரலாறு, *தி பாலாட் ஆஃப் பந்த் சிங்: எ கிஸ்ஸா ஆஃப் கரேஜ்* பரவலாக வெளியிடப்பட்டது. பஞ்சாபின் தலித் புரட்சிக் கவிஞரான லால் சிங் தில்லின் நினைவுக் குறிப்புகள் மற்றும் கவிதைகளைக் *கவிஞரின் புரட்சி: தி நினைவுகள் மற்றும் லால் சிங் தில் கவிதைகள் என்ற* தொகுப்பில் மொழிபெயர்த்துள்ளார். இவர் ஒரு கவிதைத் தொகுதியான *இக் நதி சன்வாலி ஜாஹி* (*சற்றே இருண்ட நீரோட்டம்*)யை வெளியிட்டுள்ளார். . இதற்காக இவருக்கு 2000-ல் பஞ்சாபி அகாதமி விருது வழங்கப்பட்டது. இவரது கவிதைகள் ஆங்கிலம், இந்தி, கன்னடம், பெங்காலி மற்றும் உருது ஆகிய மொழிகளில் மொழிபெயர்க்கப்பட்டு பல்வேறு தொகுப்புகளில் இடம்பெற்றுள்ளன. 2004ஆம் ஆண்டில், இவர் அஜீத் கோர் உடன் இணைந்து சார்க் (தெற்காசியப் பிராந்திய ஒத்துழைப்பு சங்கம்) கவிதைத் தொகுப்பை *எங்கள் குரல்கள்* என்ற தலைப்பில் தொகுத்தார்.

குல்ஜாரின் சிறு கவிதைகளை 'புளூட்டோ' என்ற தலைப்பில் மொழிபெயர்த்துள்ளார். மேலும் 41 பஞ்சாபி கதைகளை ஆங்கிலத்தில் மொழிபெயர்த்து '*ஸ்டோரிஸ் ஆஃப் தி சோயில்*' எனும் பெயரில் வெளியிட்டுள்ளார். *ஹாஃப் தி ஸ்கை* என்ற பாக்கித்தானிய பெண் எழுத்தாளர்களின் புனைகதை புத்தகத்தையும், *'சில்ட்ரன் ஆஃப் தி நைட்*' என்ற பாக்கித்தானின் எதிர்ப்பு இலக்கியங்களில் ஒன்றையும் இவர் தொகுத்துள்ளார்.

பத்திரிகையாளராக தத், அடிப்படைவாதம் மற்றும் வகுப்புவாத வன்முறைக்கு எதிராக வலுவான மதச்சார்பின்மை நிலைப்பாட்டை எடுத்தார். பஞ்சாபில் பயங்கரவாதம், நவம்பர் 1984 சீக்கியர்களின் படுகொலை, பாபர் மசூதி இடிப்பு மற்றும் குஜராத் படுகொலைகள் வரையிலான பிரச்சினைகள் குறித்து இவர் எழுதியுள்ளார். நிருபமாவின் கவிதைகள் பன்னாட்டுக் கவிதை இணையத்தில் (Poetry Web International) இடம்பெற்றுள்ளன.

அம்ஷிரா என்ற பெண்கள் ஆய்வுக் குழுவின் ஒருங்கிணைப்பாளர் ஆவார். இவர் சண்டிகரில் வாழ்ந்து எழுதி வருகிறார்.

## விருதுகள்

* பஞ்சாப் லலித் கலா அகாதமி சன்மான் - 2019 
* *இக் நாடி சன்வாலி ஜாஹிக்கான* பஞ்சாபி அகாதமி விருது (*சற்றே இருண்ட நீரோட்டம்* ) - 2000

## மேற்கோள்கள்


பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
பகுப்பு:1955 பிறப்புகள்
பகுப்பு:பஞ்சாபி எழுத்தாளர்கள்
சிவ பஞ்சாசனம்

**சிவ பஞ்சாசனம்** என்பது யாகக் காலங்களில் யாக சாலையில் சிவபெருமானை அமர வைக்க உருவாக்கப்படுகின்ற ஆசனமாகும். இதனை பஞ்சாசனம், ஸ்திராசனம் என்றும் அழைக்கின்றனர்.

## பெயர்க்காரணம்
பஞ்சாசனம் என்பதனை பஞ்ச ஆசனம் என பிரிக்கலாம். பஞ்ச என்பது ஐந்து என்ற எண்ணைக் குறிப்பதாகும். ஐந்து வகையான ஆசனங்கள் சேர்ந்து சிவ பஞ்சாசனம் உருவாக்கப்படுவதால் பஞ்சாசனம் என்று பெயர். 

கூர்மாசனத்தின் மேல் அனந்தாசனம், சிம்மாசனம், யோகாசனம், பத்மாசனம், விமலாசனம் என ஐந்து ஆசனங்களையும் கொண்டது பஞ்சாசனம்.

## ஆசன அமைப்பு
### கூர்மாசனம்
பஞ்சானத்தின் முதல் ஆசனமாக இருப்பது ஆதார சக்தியாகும். ஆதார சக்தியாக ஆமை வடிவம் அமைக்கப்படுகிறது. ஆதார‌சக்தி ஆமை வாகனத்தில் அமர்ந்து, நான்கு கரங்களில் பாசம், அங்குசம், அபய, வரத முத்திரைகளை கொண்டுள்ளார். ஆதார சக்தி வெள்ளை நிறம் கொண்டவாகவும், ஜடாமகுடத்தோடும்  உள்ளார்.

### அனந்தாசனம்
ஆமையின் மேல் இரண்டாவதாக அமைவது அனந்தாசனமாகும். தொடக்கத்தில் அனந்தன் என்னும் வெண்மையான பாம்பு மூன்று சுற்று மேகலையுடன் அமைக்கப்பட்டது. அதனால் ஆசனத்தினை அனந்தாசனம் என அழைத்தனர். தற்போது அனந்தன், வாசுகி, தக்சகன், கார்கோடகன், சங்கபாலன், குளிகன், பதுமன், மகாபதுமன் ஆகிய எட்டு நாகங்களை எட்டு திசைகளிலும் அமைக்கின்றனர். அனந்தன் கிழக்கு திசையில் அமைக்கப்பட்டுள்ளார். 

### சிம்மாசனம்
அனந்தாசனத்தின் மேல் சிம்மாசனம் அமைகிறது. சிம்மாசனத்தில் எட்டு சிங்கங்கள் எட்டு திசைகளிலும் அமைக்கப்பட்டுள்ளன. இந்த சிங்கங்கள் தர்மம், ஞானம், வைராக்கியம், ஐஸ்வரியம், அதர்மம், அஞ்ஞானம், அவைராக்கியம், அனைஸ்வரியம் ஆகியவற்றை குறிப்பதாகும். 

 

## இவற்றையும் காண்க
*கூர்ம அவதாரம்
*பஞ்ச கிருத்தியத் தாண்டவம்

## ஆதாரங்கள்

## வெளி இணைப்புகள்
* சைவபூஷணம் -வடமொழி மூலமும் தமிழ் வியாக்கியானமும் நூல்

பகுப்பு:சைவ சமயம்
விசயலட்சுமி சாதோ

**விசயலட்சுமி சாதோ** (*Vijayalaxmi Sadho*)(பிறப்பு: நவம்பர் 13, 1955) என்பவர் இந்தியச் சமூக சேவகர், அரசியல்வாதி மற்றும் முன்னாள் நாடாளுமன்ற உறுப்பினர் ஆவார். இவர் இந்திய நாடாளுமன்ற உறுப்பினராக மேல்சபையில் மத்தியப் பிரதேசத்திலிருந்து இந்தியத் தேசிய காங்கிரசு சார்பில் தேர்ந்தெடுக்கப்பட்டார். இவர் மத்தியப் சட்டமன்றத்தின் சட்ட சபையில் மகேசுவரை பிரதிநிதித்துவப்படுத்துகிறார். சாதோ 25 திசம்பர் 2018 அன்று புதிய மத்தியப்பிரதேச அரசாங்கத்தின் அமைச்சராகப் பதவியேற்றார்.

## இளமையும் கல்வியும்
சாதோ 1955ஆம் ஆண்டு நவம்பர் 13ஆம் தேதி இந்தியாவின் மத்தியப் பிரதேச மாநிலத்தில் உள்ள கார்கோன் மாவட்டத்தில் உள்ள மண்டலேசுவரில் பிறந்தார். இவர் போபாலில் உள்ள காந்தி மருத்துவக் கல்லூரியில் மருத்துவப் பட்டம் பெற்றார்.

## பணி
சாதோ 1985 முதல் 1992 வரை மத்தியப் பிரதேசத்தின் இந்திய இளைஞர் காங்கிரசின் பொதுச் செயலாளராக இருந்தார். 1985 முதல் 1989 வரை மத்தியப் பிரதேச சட்டமன்ற உறுப்பினராகப் பணியாற்றினார். இவர் பொதுக் கணக்குக் குழு, பெண்கள் மற்றும் குழந்தைகள் நலக் குழு மற்றும் பட்டியலினத்தவர், பழங்குடியினர் மற்றும் பிற பிற்படுத்தப்பட்ட வகுப்பினருக்கான நலக் குழுவின் உறுப்பினராக இருந்துள்ளார். 1989 முதல் 1990 வரை நாடாளுமன்ற செயலாளராக பணியாற்றினார். சாதோ பொதுச் சுகாதாரம் மற்றும் குடும்ப நலத்துறை மற்றும் சிறைத்துறை, 1993 முதல் 1998 வரை மத்தியப் பிரதேச அரசாங்கத்தின் உறுப்பினராகவும் இருந்தார்.  1985 முதல் 2018 வரை 5 முறை மத்தியப்பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1990 மற்றும் 2003 சட்டமன்றத் தேர்தல்களில் தோல்வியடைந்தார். 2013-ல் இவர் இந்திய நாடாளுமன்ற மாநிலங்களவைக்கு உறுப்பினராகத் தேர்ந்தெடுக்கப்பட்டார்.

சாதோ ஏப்ரல் 2010-ல் மாநிலங்களவை உறுப்பினராகத் தேர்ந்தெடுக்கப்பட்டார். இவர் சுகாதாரம் மற்றும் குடும்ப நலன் தொடர்பான குழு, வன்கொடுமை தடுப்பு சட்டத்திற்கான தேர்வுக் குழு, மேசை உறுப்பினர் மீது வைக்கப்பட்டுள்ள ஆவணங்களுக்கான குழு, ஊரக வளர்ச்சி அமைச்சகத்திற்கான ஆலோசனைக் குழு, சுகாதாரம் மற்றும் குடும்ப நலன் மற்றும் மத்திய மேற்பார்வை வாரியம் ஆகியவற்றின் உறுப்பினராகப் பணியாற்றினார்.

## மேற்கோள்கள்


## வெளி இணைப்புகள்
Vijayalaxmi Sadho on Twitter

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சமூக சேவகர்கள்
பகுப்பு:1955 பிறப்புகள்
பகுப்பு:வாழும் மக்கள்
இரிச்சா மகேசுவரி

**இரிச்சா மகேசுவரி** (*Richa Maheshwari*) என்பவர் இந்தியாவின் தலைநகரான தில்லியைச் சேர்ந்த ஆடை அலங்கார புகைப்படக் கலைஞர் ஆவார். இவர் கல்லூரிப் படிப்பிற்குப் பிறகு வணிக ரீதியாக அலங்காரப் புகைப்படம் எடுத்தலிலும் குறும்படத் தயாரிப்பிலும் ஈடுபடத் தொடங்கினார். இப்போது *இரிச்சா மகேசுவரி பிலிம் & போட்டோகிராபி* நிறுவனத்தின் தலைமை செயல் அலுவலராக உள்ளார்.

## தனிப்பட்ட வாழ்க்கை மற்றும் வேலை
மகேசுவரி உத்தரப் பிரதேசத்தின் கான்பூரில் பிறந்தார். இங்கு இவரின் தந்தை ஒரு தொழிலதிபர். ரிச்சா மகேசுவரி தேசிய உடையலங்கார தொழில்நுட்பக் கல்லூரியில் உடையலங்காரம் தொடர்பான படிப்பினை மேற்கொள்ளும் போது திரைப்படம் மற்றும் ஒளிப்படம் எனும் நிறுவனத்தினை தொடங்கினார். கல்லூரியில் படிக்கும் போதே உடையலங்காரம் தொடர்பாகப் பயிற்சி செய்து, கல்லூரி படிப்பிற்கு பிறகு வணிக ரீதியாகக் குறும்படங்களை எடுக்க ஆரம்பித்தார். இவர் கல்லூரி படிப்பினை முடிப்பதற்குள் ஒரு சிறிய ஒளிப்படக்கலை நிறுவனத்தினை நிறுவினார்.

## குறிப்பிடத்தக்க படைப்புகள்
மகேசுவரி தனது பணியைப் பொதுச் சேவையுடன் செயல்படுத்தி நன்கு அறியப்பட்டவராக உள்ளார். பார்வையற்றோருக்கான தேசிய சங்கத்திற்காகப் புகைப்படம் எடுத்துள்ளார். பாக்கித்தானில் லாலா துகிலியல் நிறுவனத்துடன் இணைந்து திசம்பர் 20 அன்று “ஆனிகல்  2015” நிகழ்வினைத் தொடங்கினார். விலங்குகளின் சோகமான நிலைக்கு ஒரு நாகரீகமான திருப்பத்தைக் கொண்டு வரும் நோக்கத்துடன், இவர் அனிகலை (ஒரு விலங்கு நல நாட்காட்டி) உருவாக்கினார். மகேசுவரி 17 திசம்பர் 2015 அன்று பாக்கித்தானின் லாலா துகிலியுடன் இணைந்து குருட்டுத்தன்மை பற்றிய விழிப்புணர்வைப் பரப்புவதற்காக அர்ப்பணிக்கப்பட்ட "சைலன்சிங் தி டார்க்" என்ற மற்றொரு நாட்காட்டியினை அறிமுகப்படுத்தினார். குருட்டுத்தன்மை விழிப்புணர்வு மற்றும் உலகில் பார்வையற்றவர்களின் வருந்தத்தக்க நிலையை மையமாகக் கொண்ட பிரச்சாரத்தைத் தொடங்கினார். நாட்காட்டியின் வெளியீட்டைத் தொடர்ந்து ஒரு சிறிய ஆவணப்படம் மற்றும் ஆடை அலங்கார வடிவமைப்பு கண்காட்சியினை பார்வையற்ற குழந்தைகள் வடிவழகர்களுடன் நடத்தினார். பார்வையற்றோருக்கான தேசிய சங்கத்தின் நலனுக்காக இந்நிகழ்ச்சி தொடங்கப்பட்டது.

## விருதுகள்
மகேசுவரி ஒரு உடற்பயிற்சி சாதனையாளர். அதிகபட்ச பர்பிகளை முயன்றதற்காக லிம்கா சாதனை புத்தகத்தில் இடம் பிடித்தார். இது ஒரு நிமிடத்தில் 46 ஆகும். ஒரு நிமிடத்தில் உலகின் அதிகபட்சம் ஒரு பெண் 38 ஆகும். இவர் தகவல் தொடர்பு வடிவமைப்பில் தங்கப் பதக்கம், தேசிய விருதினை வென்றவர். வேதாந்தாவால் நடத்தப்பட்ட ஆவணப்படம் மற்றும் திரைப்படம் தயாரித்தல் பிரிவில் முதல் பரிசினை வென்றார். இவரது ஆராய்ச்சி முயற்சிகளில் தேசிய உடையலங்கார கல்லூரி வழங்கிய அதிவேக புகைப்படம் எடுத்தல் மற்றும் காலக்கடப்பு ஒளிப்படவியல் புகைப்படம் எடுப்பதில் விருதுகள் பெற்றார். இந்நிறுவனத்தின் தகவல்தொடர்பு வடிவமைப்பில் தங்கப் பதக்கம் வென்றார் மகேசுவரி. மேலும் *[[ஹிந்துஸ்தான் டைம்ஸ்]]* இளம் பெண் விருதிற்கும் பரிந்துரைக்கப்பட்டார்.

## மேற்கோள்கள்


பகுப்பு:1987 பிறப்புகள்
பகுப்பு:வாழும் மக்கள்
இலீமா தார்

**இலீமா தார்** (ஆங்கிலம்:Leema Dhar; பெங்காலி **লীমা ধর**, இந்தி **லிமா ধর**) என்பவர் இந்திய எழுத்தாளர் ஆவார்.

## தனிப்பட்ட வாழ்க்கை
இலீமா தார், அலகாபாத் பல்கலைக்கழகத்தில் சார்லோட் ப்ரோண்டே, ஜேன் ஐர் மற்றும் அன்னே ப்ரோண்டேவின் ஆக்னஸ் கிரே ஆகியோர் குறித்து பெண்ணியத்தில் முனைவர் பட்டம் பெற்றார்.

## தொழில்
தாரின் முதல் இந்தி கவிதைத் தொகுப்பு *कुछ लफ्ज़ नक़ाब में* (2007) இவருடைய பதின்ம வயதில் (9ம் வகுப்பு) வெளியிடப்பட்டது. தார் தனது பதினாறாம் வயதில் தன்னுடைய இரண்டாவது புத்தகம் மற்றும் முதல் ஆங்கிலக் கவிதைத் தொகுப்பான *பார் தி ஹன்ட்ரட் டுமாரோசு* (2010) வெளியிட்டார்.

2015-ல் அலகாபாத் பல்கலைக்கழகத்தால் நடத்தப்பட்ட உலக மயமாக்கல், சுற்றுச்சூழல், கல்வி மற்றும் கலாச்சாரம்: இந்தியா மற்றும் கனடா பற்றிய 28வது பன்னாட்டு மாநாட்டில் தனது படைப்புகளைச் சமர்ப்பிக்க அழைக்கப்பட்டார்.

## வேலை செய்கிறது

* தார் இலீமா. 
* 
* 
* 
* 
* 
* 

## மேற்கோள்கள்

## மேலும் படிக்க

* 
* 
* 
* 
* 

## வெளி இணைப்புகள்

* http://www.anandabazar.com/national/lima-s-creations-drawing-attention-through-out-the-country-dgtl-1.402376
* Leema Dhar
* http://www.sweetsharing.com/sweet-talks-with-leema-dhar/
* http://www.ucanindia.in/news/solidarity-movement-launches-new-national-youth-magazine/28161/daily
* http://www.voicesnet.com/allpoemsoneauthor.aspx?memberid=1136910010
* http://ireport.cnn.com/docs/DOC-910665
* http://mattersindia.com/2015/03/new-publication-for-youth-launched/

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1993 பிறப்புகள்
பகுப்பு:இந்திய ஆங்கில எழுத்தாளர்கள்
சத்தீஷ் சந்திரா

**சதீஷ் சந்திரா** (*Satish Chandra*, 20 நவம்பர் 1922 - 13 அக்டோபர் 2017)  என்பவர் ஒரு இந்திய வரலாற்றாசிரியர் ஆவார். இவருடைய முக்கியப் பங்களிப்பாக இடைக்கால இந்திய வரலாறு இருந்தது. 

## தனிப்பட்ட வாழ்க்கை
சதீஷ் சந்திரா, உத்தரபிரதேசத்தின் மீரட்டில் (அப்போதய ஐக்கிய மாகாணம் ) பிறந்தார். இவரது பெற்றோர் பாகிஸ்தானுக்கான இந்தியத் தூதராக இருந்த சர் சீதா ராம்  மற்றும் அவரது மனைவி பாசுதேவி ஆகியோராவர்.

இவர் அலகாபாத் பல்கலைக்கழகத்தில் பயின்றார். அங்கு இவர் இளங்கலை (1942), முதுகலை (1944) படிப்பை முடித்தார். ஆர். பி. திரிபாதியை நெறியாளராக கொண்டு மெய்யியலில் முனைவர் (1948) ஆய்வுப் படிப்பை முடித்தார்.   இவரது முனைவர் பட்ட ஆய்வேடு *18 ஆம் நூற்றாண்டில் இந்தியாவில் கட்சிகள் மற்றும் அரசியல்* பற்றியது. 

இவர் சாவித்திரியை மணந்தார். மூன்று மகன்கள் இருந்தனர். 

## தொழில்
இவர் அலகாபாத் பல்கலைக்கழகம், அலிகர் முஸ்லிம் பல்கலைக்கழகம், தில்லி பல்கலைக்கழகம், ராஜஸ்தான் பல்கலைக்கழகம் ஆகியவற்றில் கற்பிக்கும் பணியை மேற்கொண்டார். 1971 இல் கேம்பிரிட்ஜில் ஸ்மட்ஸ் வருகைதரு பேராசிரியராக இருந்தார். புது தில்லியில் உள்ள ஜவஹர்லால் நேரு பல்கலைக்கழகத்தில் (ஜேஎன்யு) வரலாற்றுப் பேராசிரியராக இருந்தார்.  எஸ். கோபால், பிபன் சந்திரா மற்றும் ரூமிலா தாப்பர் ஆகியோருடன் இணைந்து, ஜேஎன்யுவில் உள்ள சமூக அறிவியல் பள்ளியில் வரலாற்று ஆய்வு மையத்தை நிறுவினார்.  சில ஆண்டுகள் மையத்தின் தலைவராக இருந்தார். இந்திய வரலாற்றுப் பேராயத்தின் செயலாளராகவும் தலைவராகவும் இருந்தார். 

1970களில் இந்தியப் பல்கலைக்கழக மானியக் குழுவின் துணைத் தலைவராகவும் தலைவராகவும் பணியாற்றினார்.  இவர் 1980 மற்றும் 1986 க்கு இடையில் டோக்கியோவில் உள்ள ஐக்கிய நாடுகளின் பல்கலைக்கழக கவுன்சிலில் பணியாற்றினார். இவர் மேசோன் டேஸ் சயின்சிஸ் டி எனோவில்  ஆராய்ச்சி இயக்குநராகவும், பாரிசில் உள்ள சர்வதேச வரலாற்று அறிவியல் பேராயத்தின் நிர்வாகக் குழு உறுப்பினராகவும் இருந்தார்.  1988 ஆம் ஆண்டில், உயர் குடிமைப்பணிகளின் நியமன முறையை மறுபரிசீலனை செய்வதற்கான ஒரு குழுவின் தலைவராக ஒன்றிய அரசுப்பணியாளர் தேர்வாணையத்தால் இவர் கேட்கப்பட்டார். 

## ஆய்வும், கருத்தியலும்
சந்திரா முகலாயர் காலம் குறித்த இந்தியாவின் முன்னணி வரலாற்று அறிஞர்களில் ஒருவராகவும். இந்தியாவின் மிகவும் செல்வாக்கு மிக்க வரலாற்றாசிரியர்களில் ஒருவராகவும் குறிப்பிடப்படுகிறார்.  இவரது புத்தகமான, *இடைக்கால இந்தியா*, இந்தியா முழுவதும் உள்ள பள்ளிகள் மற்றும் கல்லூரிகளில் பாடநூலாக பரவலாகப் பயன்படுத்தப்படுகிறது.  

இவர் சில சமயங்களில் "இடது சார்பு" என்று குறிப்பிடப்படும் ரொமிலா தாப்பர், ஆர். எஸ். சர்மா, பிபன் சந்திரா, அர்ஜுன் தேவ் ஆகிய வரலாற்றாசிரியர்களின் குழுவைச் சேர்ந்தவராக கருதப்புடுகிறார்.  2004 ஆம் ஆண்டில், இவரது பாடநூல் ஆறு ஆண்டுகள் இடைவெளிக்குப் பிறகு தேசிய பாடத்திட்டத்தில் மீண்டும் அறிமுகப்படுத்தப்பட்டது. 

## தேர்ந்தெடுக்கப்பட்ட புத்தகங்கள்

; எழுதிய புத்தகங்கள்
* 
* 
* 
* 
* 
* 
* 
*
* 
* 
; பதிப்பாசிரியராக 
* 
* 
* *India's Islamic Traditions, 711-1750* by Richard Maxwell Eaton, Oxford University Press 2003, 
## குறிப்புகள்

பகுப்பு:2017 இறப்புகள்
பகுப்பு:1922 பிறப்புகள்
பகுப்பு:இந்திய வரலாற்றாளர்கள்
ரூபா தாஸ்

**ரூபா தாஸ்**, இந்தியாவின் ஒடிசா மாநிலத்தின் கட்டக்கில் பிறந்தவரும், அமெரிக்க ஐக்கிய நாட்டில் உள்ள லாஸ் ஏஞ்சலஸ் நகரில் வளர்ந்தவருமான, பெண் பொழுதுபோக்கு தொழில்முனைவோரும் திரைப்பட தயாரிப்பாளரும் சமூக ஆர்வலருமாவார்.  சமூக தொழில்முனைவு, ஜனநாயகத்தை கட்டியெழுப்புதல் மற்றும் பெண்களுக்கான தலைமைத்துவ மேம்பாடு ஆகியவற்றிற்காக தீவிரமாக போராடி வரும் இவர் உலகின் மிகப்பெரிய பெண்கள் தொழில்முனைவோர் வலையமைப்பு நிறுவனத்தின் முதல் இந்திய அமெரிக்க நிர்வாக இயக்குனருமாவார். லாஸ் ஏஞ்சல்ஸில் உள்ள இந்த அமைப்பு, பெண்களுக்கு வணிக உறவுகளை கட்டியெழுப்பவும் புதிய வழிகளைக் கண்டறியவும், முதலீட்டு சிக்கல்களை தீர்க்கவும் உதவிவருகிறது. ரூபா, உத்கல் பல்கலைக்கழகத்தில் வணிக மேலாண்மையில் இளங்கலைப் பட்டமும், புது தில்லியின் இந்திய வெளிநாட்டு வர்த்தக கல்வி நிறுவனத்தில் சர்வதேச வணிகம், சர்வதேச வர்த்தகம் ஆகியவற்றில் நிர்வாக பட்டமும் முடித்துள்ளார். லாஸ் ஏஞ்சல்ஸ், யுசிஎல்ஏ, ஆண்டர்சன் ஸ்கூல் மேனேஜ்மென்ட் அமைப்பிலிருந்து தொழில்முனைவோர் படிப்பையும் முடித்துள்ளார்.

இந்திய தொலைத்தொடர்பு அமைச்சகம் மற்றும் சர்வதேச தொலைத்தொடர்பு ஒன்றியம் (ITU) ஐக்கிய நாடுகள் அமைப்பு  இணைந்து வழங்கிய  இந்தியாவில் 2012 ஆம் ஆண்டின் *சிறந்த தொலைத்தொடர்பு முத்திரை சந்தைக்கான தேசிய விருதைப்* பெற்ற இளைய பெண் என்ற பெருமையையும் பெற்றுள்ளார். ரூபா, லாஸ் ஏஞ்சல்ஸ் நகரில் இரண்டு வெற்றிகரமான ஊடக மற்றும் பொழுதுபோக்கு நிறுவனங்களை நடத்தி வருகிறார். இந்த நிறுவனங்கள் மூலம், பாரமவுண்ட் பிக்சர்ஸ் மற்றும் வார்னர் பிரதர்ஸ் ஆகிய திரையரங்கு வெளியீடுகளுக்கான உலகளாவிய சந்தை உத்திகளை உருவாக்கி செயல்படுத்துவதிலும் விரிவான திரைப்பட சந்தைப்படுத்தலிலும் உதவி வருகிறது. மேலும் இந்தியாவில் உள்ள முக்கிய திரைப்பட நிறுவனங்களுக்கு மூலோபாய நோக்கங்கள் மற்றும் திரைப்பட வசூல் இலக்குகளை சந்திக்க அனைத்து விளம்பர மற்றும் சந்தைப்படுத்தல் நடவடிக்கைகளுக்காக பல மில்லியன் டாலர் முதலீட்டையும் இதன் மூலம் ரூபா நிர்வகித்துள்ளார். ஹாலிவுட்டில் முதன்மையான பொழுதுபோக்கு மேலாண்மைக் குழுவாகக் கருதப்படும் பிரில்ஸ்டீன் என்டர்டெயின்மென்ட் பார்ட்னர்ஸ் நிறுவனத்துடனும் தொழில்ரீதியாக தொடர்புகளைக் கொண்டுள்ளார். 2014 ஆம் ஆண்டில், உபேந்திரா கே. கருடன் இணைந்து உலக பெண் அறக்கட்டளையை நிறுவியுள்ளார். இந்த அறக்கட்டளையானது பாலின நல்லிணக்கத்திற்காக வணிகம், பொழுதுபோக்கு, அறிவியல் மற்றும் தொழில்நுட்பம் ஆகிய துறைகளில் பெண்களின் தலைமைத்துவத்தை ஆதரிப்பதற்கும், மேம்படுத்துவதற்கும் மற்றும் கட்டியெழுப்புவதற்கும் "பிரீமியர் மகளிர் தலைமைத்துவ நிறுவனம்" உலகளவில் அங்கீகரிக்கப்படவும் போராடி வருகிறது.
## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:இந்தியப் பெண்கள்
பகுப்பு:பெண் தொழிலதிபர்கள்
பகுப்பு:இந்தியப் பெண் தொழிலதிபர்கள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
ஜெயபிரபா

**ஜெயபிரபா** (*Jayaprabha*)(பிறப்பு 1957) என்பவர் இந்திய விமர்சகர் மற்றும் தெலுங்கு கவிஞர் ஆவார். இவர் தெலுங்கு இலக்கிய விமர்சனம் மற்றும் கவிதைகளில் பெண்ணிய இயக்கத்தின் முன்னோடியாகக் கருதப்படுகிறார். ஜெயப்பிரபாவின் கவிதைகள் பெண்களின் பிரச்சினைகள் மற்றும் பலம் ஆகியவற்றை மையமாகக் கொண்டது. இவரது கவிதைகள் ஆண் ஆதிக்கத்திற்கு எதிரானது.

## வாழ்க்கை
ஜெயபிரபா 29 சூலை 1957-ல் பிறந்தார். தெலுங்கு இலக்கியத்தில் முதுகலைப் பட்டம் பெற்று முனைவர் பட்டமும் பெற்றார். தெலுங்கு நாடகத்தின் முன்னேற்றம் மற்றும் நிலை குறித்த ஆய்வறிக்கைக்காக உசுமானியா பல்கலைக்கழகத்தில் வழங்கினார். தற்போது சிக்கந்தராபாத்தில் வசிக்கிறார்.

## தொழில் வாழ்க்கை
1981ஆம் ஆண்டு ஜெயபிரபாவும் கே. சத்யவதியும் இணைந்து உலோகிதா என்ற பெண்ணிய மாத இதழைத் தொடங்கினார்கள். இவரது முதல் கவிதைத் தொகுப்பு "*யுத்தோன்முகம்கா*" (போரை நோக்கி)  1984-ல் வெளியிடப்பட்டது.

ஜெயபிரபாவின் இரண்டாவது கவிதை நூல் "வாமனுடி மூடோ பாடம்" (வாமன மூன்றாம் பாதம்) 1988-ல் வெளிவந்தது. இந்தத் தொகுப்பில் இவரது இரண்டு முக்கிய பெண்ணியக் கவிதைகளான 'சுப்புலு' (பார்வைகள்) மற்றும் 'பிதானி தகலெய்யாலி' (சேலையை எரியுங்கள்) ஆகியவை இடம்பெற்றன. சுப்புலு 'தோற்றம்' அல்லது சில சமயங்களில் 'பார்வை' என மொழிபெயர்க்கப்பட்டுள்ளது. கவிஞன்-ஆளுமை பெண்கள் தினமும் தாங்கும் தாக்குதலை விவரிப்பதில் தொடங்கி, பெண்கள் பார்வையைத் திருப்பி, பொது இடங்களைத் தனக்காக மீட்டெடுக்கும் நாள் குறித்த கவிஞர் நம்பிக்கையுடன் முடிவடைகிறது. 'பிதானி தகலெயலி'யில் (சேலையை எரியுங்கள்) ஜெயபிரபா, பாரம்பரிய பாலின விதிமுறைகளுக்கு உறுதியுடன் புடவையைச் சமன் செய்து, பாரம்பரிய பாலின விதிமுறைகளிலிருந்து விடுபட, பெண்கள் சேலையைக் கைவிட வேண்டும் என்று கூறுகிறார்.

1988ஆம் ஆண்டு ஜெயபிரபா "பாவா கவித்வம்லோ ஸ்த்ரி" என்ற தெலுங்கு காதல் கவிதையில் பெண்கள் மீதான விமர்சனத்தை வெளியிட்டார். முக்கியமாக ஆண் கவிஞர்களின் படைப்புகளில் பெண்களின் பிரதிநிதித்துவத்தை இந்தத் தொகுப்பு ஆய்வு விமர்சித்தது. தெலுங்கு இலக்கியத்தின் மீதான பெண்ணிய விமர்சனத்தின் முன்னோடிப் படைப்பாகக் கருதப்படும் இது சர்ச்சையையும் பாராட்டுகளையும் பெற்றது. பெங்களூருப் பல்கலைக்கழகத்தில் இக்கவிதைத் தொகுப்பு பாடமாகப் பரிந்துரைக்கப்பட்டது.

1991-ல் ஜெயபிரவாவின் மற்றொரு கவிதைத் தொகுப்பு "இக்கடா குறிசினா வர்ஷம், எக்கடி மேகநிதி?" (இங்கே மழை பெய்தது, ஆனால் எங்கிருந்து - மேகம்?) வெளியிடப்பட்டது. இவர் தனது முனைவர் பட்ட ஆய்வறிக்கையின் மறுபதிப்பையும் வெளியிட்டார். இதே ஆண்டில் தெலுங்கு நாடகம் குறித்த "நாலுகோ கோதா" (நான்காவது சுவர்) ஆய்வறிக்கையினையும் வெளியிட்டார்.

"எதிர்பாராத பாசம் மற்றும் பிற கவிதைகள்" 2005-ல் வெளியிடப்பட்டது. இந்தியாவின் முன்னாள் பிரதமர் பி. வி.நரசிம்ம ராவ் ஆங்கிலத்தில் மொழிபெயர்த்த இவரது தெலுங்கு காதல் கவிதைகளின் தேர்வு இதில் உள்ளது.

ஜெயபிரபாவின் கவிதைகள் பல தேசிய மற்றும் பன்னாட்டுத் தொகுப்புகளிலும் வெளியிடப்பட்டுள்ளன.

## தேர்ந்தெடுக்கப்பட்ட படைப்புகள்

### கவிதை

* யுத்தோன்முகம்கா (*Yuddhonmukhamga*)(1984)
* வாமனுடி மூடி பாடம் (*Vaamanudi Moodo Paadam*)1988)
* இக்காட் குர்சினி வர்ஷம், எக்கடி மகநிதி (*Ikkad Kursini Varsham, Ekkadi Maghanidi*)(1991)
* எதிர்பாராத பாசம் மற்றும் பிற கவிதைகள் (*Unforeseen Affection And Other Poems*)(2005)

## மேற்கோள்கள்

பகுப்பு:தெலுங்கு கவிஞர்கள்
பகுப்பு:வாழும் மக்கள்
பகுப்பு:1957 பிறப்புகள்
ஆர்த்தி வெங்கடேஷ்

**ஆர்த்தி வெங்கடேஷ்** ( *Arthi Venkatesh* ) ஒரு இந்திய வடிவழகியும் சென்னையைச் சேர்ந்த சமூகவாதியுமாவார். 2000 களின் பிற்பகுதியில் விளம்பரங்களில் தோன்றிய பிறகு, பிஜாய் நம்பியாரின் இருமொழித் திரைப்படமான *சோலோ* (2017) மூலம் திரையுலகில் அறிமுகமானார்.

## தொழில்
ஆர்த்தி வெங்கடேஷ், சென்னையில் தெலுங்கு பேசும் குடும்பத்தில் பிறந்தவர். சென்னை இலயோலாக் கல்லூரியில் காட்சித் தொடர்பியல் துறையில் பட்டம் பெற்ற பின்னர் பெங்களூரில் உட்புற வடிவமைப்பில் படிப்பைத் தொடர்ந்தார். பெங்களூரில் இருந்த காலத்தில், அழகுக் கலை ஒப்பனையாளர் பிரசாத் பிடாபாவுடன் பழகினார். அவர் மிஸ் இந்தியா போட்டியில் பங்கேற்க வேண்டும் என்று பரிந்துரைத்தார். அதைத் தொடர்ந்து ஆர்த்தி அதில் ஈடுபட்டார்.

அழகுக் கலைத் துறையில் தனது வாழ்க்கையைத் தொடர சிலகாலம் நியூயார்க்கிற்குச் சென்றார். சர்வதேச அழகுக் கலைத்துறையில் இவரது முதல் அறிமுகம் நியூயார்க் ஃபேஷன் வீக்கின் போது நடந்தது. சென்னையில் ஒரு சமூகவாதியாக கருதப்படுகிறார். 2017 ஆம் ஆண்டு வரை, ஆர்த்தி சுமார் 250 ஓடுபாதை நிகழ்ச்சிகளையும் 350 க்கும் மேற்பட்ட புகைப்பட நிகழ்ச்சிகளையும் நடத்தியிருக்கிறார்.

மணிரத்னம் மற்றும் யாஷ் ராஜ் ஃபிலிம்ஸின் ஷானூ சர்மாவின் போன்றவர்களிடமிருந்து நடிப்பு வாய்ப்புகளைப் பெற்ற போதிலும், ஆர்த்தி தனது தொழில் வாழ்க்கையின் ஆரம்பத்தில் திரைப்படத் துறையில் நுழைய தயங்கினார். 2016 ஆம் ஆண்டில், இயக்குநர் பிஜாய் நம்பியாரின் அழைப்பை ஏற்றுக்கொண்ட ஆர்த்தி, படத்தில் பணியாற்றுவதற்காக நடிப்புப் பயிற்சி எடுத்தார். படம் கிடப்பில் போடப்பட்டாலும், பின்னர் அவர் தமிழ்-மலையாளம் இருமொழித் திரைப்படமான *சோலோ*வில் (2017) துல்கர் சல்மானுக்கு இணையாக நடிக்க வாய்ப்பளித்தார். கொச்சியில் ஒரு வாரம் படப்பிடிப்பு நடந்தது. 2018 இல், சதீஷ் கிருஷ்ணனுடன் "காதலிக்க நேரமில்லை" என்ற உண்மைத் தொலைக்காட்சி நிகழ்ச்சியில் நடுவராக தோன்றினார்.

## சொந்த வாழ்க்கை
இந்தியத் துடுப்பாட்டக்காரர் அனிருத்தா சிரிகாந்த்தைத் திருமணம் செய்து கொண்டார்.

## சான்றுகள்

## வெளி இணைப்புகள்
* 
* 

பகுப்பு:1989 பிறப்புகள்
பகுப்பு:சென்னை வடிவழகிகள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்நாட்டு வடிவழகிகள்
பகுப்பு:வாழும் மக்கள்